Diari Oficial de la Generalitat Valenciana


Sumari del DOGV 4528, del 23-06-2003 (2003/7200)

Informació pública de l'extracte de la convocatòria per a proveir en propietat, mitjançant oposició, una plaça de diplomada universitària en Afers Socials, vacant en la plantilla de funcionaris, pertanyent a l'escala d'administració especial, subescala tècnica, enquadrada en el grup B.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4528

Data del DOGV
:   23-06-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/7200


Data del document
:   03-06-2003

Organisme emissor
:   Ajuntament de Castelló de la Plana

Tipus de document
:   Convocatòria

Descriptors 

:   * Castelló de la Plana
    * administració local
    * concurs administratiu
    * treballador social

Informació pública de l'extracte de la convocatòria per a proveir en propietat, mitjançant oposició, una plaça de diplomada universitària en Afers Socials, vacant en la plantilla de funcionaris, pertanyent a l'escala d'administració especial, subescala tècnica, enquadrada en el grup B. [2003/F7200]
  
La Comissió de Govern, en la sessió duta a terme el 23 de maig de 2003, adoptà, entre altres, l'acord de convocar, per a proveir en propietat, una plaça de diplomada universitària en Afers Socials, de conformitat amb l'oferta d'ocupació pública per al exercici 2003 d'aquest ajuntament.
  
Nombre de places: una.
  
Forma de selecció: oposició.
  
Bases: Regiran les bases aprovades per la Comissió de Govern duta a terme el dia 27 de juny de 2000, i publicades íntegres en el Butlletí Oficial de la Província de Castelló número 114, de data 19 de setembre de 2000.
  
Drets d'examen: 18,03 euros (compte denominació: oposicions i concursos Ajuntament de Castelló, entitat Bancaixa, número 2077 0580 42 0660455851).
  
Ordre d'actuació: l'ordre d'actuació dels opositors s'iniciarà per aquell el primer cognom del qual comence per la lletra «C», segons l'establit en la Resolució de la Conselleria de Justícia i Administracions Públiques, i continuarà per ordre alfabètic.
  
Participants: els qui desitgen participar en les corresponents proves selectives hauran de sol·licitar-ho mitjançant el model general d'instància, dirigida a l'alcalde a la Secretaria d'aquest ajuntament (Registre General), i hauran d'adjuntar resguard justificatiu d'haver pagat els drets d'examen. Si el pagament es va efectuar mitjançant gir postal o telegràfic, es consignarà el número de gir.
  
Per a ser admesos o prendre part en les proves selectives, a més de les seues circumstàncies personals, els sol·licitants hauran de manifestar en les instàncies que reuneixen tots i cadascun dels requisits exigits, referits sempre a la data d'expiració del termini indicat per a presentar-hi instàncies.
  
Termini: el termini de presentació de sol·licituds és de 20 dies naturals, comptats a partir del dia següent al de la publicació d'aquest anunci en el Boletín Oficial del Estado.
  
Els successius anuncis es publicaran en el Butlletí Oficial de la Província de Castelló, i al tauler d'anuncis d'aquest ajuntament d'acord amb la legislació aplicable.